જે વિમાનમાં પાક મુસ્લિમ લીગ સુપ્રીમો નવાઝ શરીફ અને મરિયમ લાહોર એરપોર્ટ પર પહોંચ્યા તે વિમાન પોતાના નિર્ધારિત સમયથી ૩ કલાક મોડુ પહોંચ્યું. ભારતીય સમય મુજબ શરીફનું વિમાન રાત્રે લગભગ ૯:૧૫ વાગ્યે લાહોરના અલ્લામાં ઈકબાલ ઈન્ટરનેશનલ એરપોર્ટ પર લેન્ડ થયું. લાહોર એરપોર્ટના એક અધિકારીના જણાવ્યા પ્રમાણે એન.એ.બી. (નેશનલ અકાઉટેબિલીટી બ્યુરો)ની ટીમ પિતા-પુત્રીની ધરપકડ કરવા પહોંચી તો બંનેએ કોઈ પણ વિરોધ વગર ધરપકડ વહોરી લીધી. બંનેની ધરપકડ કર્યા બાદ એક વિશેષ વિમાનમાં ઈસ્લામાબાદ લાવવામાં આવ્યા.